قزاقستان تشقی ایش لر وزیرلیگی, بیرلشگن ملت لر تشکیلاتی نینگ افغانستان ده گی خلق ارا پرسونلی نی تاشووچی ایلک اوچاق نینگ آلماتا هوا قونلغه سی گه کیلیب قونگن لیگی نی بیلدیردی.
وزیرلیک, بیرلشگن ملت لر تشکیلاتی نینگ, افغانستان ده گی پرسونلی نی اوتکینچی روشده قزاقستان گه جایلشتیریش نی طلب ایتگن لیگی نی معلوم قیلدی.
وزیرلیک تامانیدن بیریلگن بیاناتده, "یوناما و باشقه موسسه لر, افغانستانده برقرارلیک اورنه تیلگونگه قدر اوتکینچی روشده تقریباً 6 آی اوز فعالیت لری نی آلماتا ده دوام ایتتیره دی.  برچه مصرف لری بیرلشگن ملتلر تشکیلاتی تامانیدن تامین ایتیله دی" دییه قید ایتیلدی.
آلدین بیرلشگن ملت لر تشکیلاتی عمومی منشی سی نینگ سوزچیسی استفان دوجاریک, 100 گه یقین خلق ارا پرسونل نینگ کابل دن قزاقستان نینگ آلماتا شهری گه انتقال ایتتیریله دیگن لیگی نی بیلدیرگن ایدی.
دوجاریک, بشری یاردم پرسونلی نینگ ایسه افغانستان ده قالگن لیگی و میلیونلب کیشی گه یاردم تامین ایتیب بیره دیگن لیگی نی معلوم قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
